אליס קריגה

אליס מוד קריגה (באנגלית: Alice Maud Krige; נולדה ב-28 ביוני 1954) היא שחקנית ומפיקת קולנוע דרום אפריקאית. סרט הקולנוע הראשון בו השתתפה היה "מרכבות האש" משנת 1981 בדמות הזמרת סיביל גורדון ששרה מיצירותיהם של גילברט וסאליבן. היא ידועה מהופעותיה בתפקיד מלכת הבורג בזיכיון מסע בין כוכבים, החל מהסרט "מסע בין כוכבים: המפגש".

ביוגרפיה
קריגה נולדה באפינגטון שבכף הצפוני בדרום אפריקה לפטרישה, פרופסור לפסיכולוגיה, וללואיס קריגה, רופא. משפחת קריגה עברה לפורט אליזבת, שם אליס גדלה לדבריה "במשפחה מאושרת", יחד עם שני אחים.

היא למדה באוניברסיטת רודס בגרהמסטאון בדרום אפריקה, ותכננה להיות פסיכולוגית קלינית. היא פנתה לקריירת משחק אחרי שלמדה משחק ברודס, וסיימה תואר BA באמנות ותואר BA בהצטיינות בדרמה. אחר כך נסעה ללונדון ללמוד ב-Central School of Speech & Drama.

קריירה
הופעת הבכורה של קריגה הייתה ב-1979 בטלוויזיה הבריטית בתפקיד לוסי מנט בעיבוד טלוויזיוני של הרומן "בין שתי ערים". אחר כך גילמה את דמותה של סיביל גורדון בסרט "מרכבות האש", ושיחקה בתפקיד אווה גאלי / אלמה מובלי בסרט "Ghost Story", שניהם מ-1981. קריגה זכתה בפרס Plays and Players ובפרס אוליבייה לשחקנית החדשה המבטיחה ביותר על הופעתה בהפקה של הווסט אנד מ-1981 למחזה "Arms and the Man" מאת ג'ורג' ברנרד שו. אחר כך הצטרפה ללהקה השייקספירית המלכותית ושיחקה בתפקיד קורדליה במחזה "המלך ליר", קורדליה במחזה "ליר" מאת אדוארד בונד, מירנדה במחזה "הסערה", ביאנקה במחזה "אילוף הסוררת", ורוקסן ב"סיראנו דה ברז'ראק".

ב-1985 שיחקה קריגה בתפקיד בת שבע בסרט "המלך דוד". ב-1987 שיחקה לצידם של מיקי רורק ופיי דאנאוויי בסרט "עכבר הברים".
ב-1988 הופיעה בתפקיד מרי שלי בסרט "Haunted Summer". על הבמה שיחקה במחזות כגון "Venice Preserv'd" מאת תומאס אוטוויי בתיאטרון אלמיידה בלונדון ובמחזה "Toyer" בתיאטרון ארטס בווסט אנד. ב-1988 השתתפה בסרטי הטלוויזיה "Baja Oklahoma" ו-"Ladykiller". ב-1984 שיחקה במיני-סדרה "אליס איילנד", וב-1993 הופיעה בסדרה "Scarlet and Black". היא שיחקה בסרטי אימה כגון "Ghost Story", "הסהרורים" ו"סיילנט היל".

ממוזער|קינג באירוע של "מסע בין כוכבים"
בסרט "מסע בין כוכבים: המפגש" שיחקה קריגה בתפקיד מלכת הבורג, המנסה להטמיע את כדור הארץ לתוך הבורג. ב-1997 זכתה בפרס סאטורן לשחקנית הטובה ביותר על תפקיד זה. היא חזרה וגילמה את אותה דמות במשחק "Star Trek: Armada II" ובפרק הסיום "Endgame" של הסדרה "מסע בין כוכבים: וויאג'ר". עוד בטלוויזיה הופיעה בעיבודים לספרי מדע בדיוני במיני-סדרה "דינוטופיה" וב"ילדי חולית" מאת פרנק הרברט.

באפריל 2004 הוענק לקריגה תואר דוקטור לשם כבוד מטעם אוניברסיטת רודס.

קריגה כיכבה במספר סרטי וטלוויזיה ומיני-סדרות. ב-2004 גילמה את אמה של נטלי ווד בסרט הביוגרפי "The Mystery of Natalie Wood", וגילמה את דמותה של ג'ואן קולינס בסרט הטלוויזיה "Dynasty: The Making of a Guilty Pleasure". היא כיכבה בתפקיד אורח בסדרות "דדווד", "עמוק באדמה", "חוק וסדר: כוונה פלילית", "ה-4400" ו"כסף, דארלינג".

ב-2008 שיחקה קריגה בתפקיד ראשי בדמות סאני לאינג, אמה של סנדרה, בסרט "Skin" על חייה של סנדרה לאינג. הסרט בוחן סוגיות של סיווג נערה כ"צבעונית" על ידי הרשויות בדרום אפריקה בתקופת האפרטהייד, אף על פי שהוריה הם לבנים. ב-2011 הופיעה קריגה בעונה האחרונה של הסדרה "ספוקס", בתפקיד אלנה גאווריק, סוכנת כפולה רוסיה. ב-2011 השתתפה קריגה גם בעונה האחרונה של הסדר הדרמה של ה-BBC "להעיר את המתים". עוד בקולנוע שיחקה בסרטים "סולומון קיין", "שוליית המכשף" ו"תור: העולם האפל". קריגה גילמה את אמירה בעונות הראשונה והשנייה בסדרה "הרודן", ושיחקה בסדרות של ה-BBC "הסינדיקט" ו-"Partners in Crime". ב-2016 הופיעה בסדרת המסתורין של נטפליקס "The OA".

ב-2012 הפיקה קריגה סרט זוכה פרסים בשם "Jail Caesar" שכתב בעלה וביים בעלה פול סקולמן. הסרט עוסק בשנות ההתבגרות של יוליוס קיסר. הוא צולם בשלושה בתי כלא בהשתתפות מאות אסירים ואנסמבל של שחקנים בהם דרק ג'קובי וג'ון קאני.

ב-2015 זכתה קריגה בפרס מיוחד בפסטיבל הקולנוע הבינלאומי לשלום, השראה ושוויון בג'קרטה, יחד עם אנדי גרסיה וג'ימי קרטר על הופעתה בסרט "Shingetsu". בסרט היא מגלמת מנתחת מארגון "רופאים ללא גבולות" שסובלת מטראומה.

חיים אישיים
ב-1988 נישאה קריגה לסופר והבמאי פול סקולמן.

פילמוגרפיה
קולנוע
 שנה שם שם באנגלית תפקיד הערות 1976 Vergeet My Nie ולמה דה וילרס 1981 מרכבות האש Chariots of Fire סיביל גורדון Ghost Story אווה גאלי / אלמה מובלי 1985 המלך דוד King David בת שבע 1987 עכבר הבארים Barfly טולי סורנסון 1988 Haunted Summer מרי ווסטוקרפט גודווין 1989 See You in the Morning בת' גודווין 1992 הסהרורים Sleepwalkers מרי בריידי Spies Inc. איזבל 1995 Institute Benjamenta ליזה בנג'מנטה 1996 מסע בין כוכבים: המפגש Star Trek: First Contact מלכת הבורג אמנדה Amanda אודרי פרנסוורת' 1997 Habitat קלריסה סיימס Twilight of the Ice Nymphs זפיר אקלס 1998 The Commissioner איזבל מורטון 1999 Molokai: The Story of Father Damien האם מריאן קופ 2000 The Little Vampire פרדה סקוויל-בג The Calling אליזבת פלאמר 2001 אמונה תפלה Superstition מירלה צ'נצ'י סודות מהעבר Vallen מוניק 2002 שלטון האש Reign of Fire קארן אברקרומבי 2004לכודים בצל הפחד Shadow of Fear מרג'י הנדרסון 2006להישאר בחיים Stay Alive הסופרת סיילנט היל Silent Hill כריסטבלה לה רואש לבבות בודדים Lonely Hearts ג'נט לונג החוזה The Contract גוון מיילס 2007סקס ואהבה לקינוח Ten Inch Hero זו 2008 Skin סאני לאינגהנבגדת The Betrayed פלקו 2009 סולומון קיין Solomon Kane קתרין קרות'ורן 2010 שוליית המכשף The Sorcerer's Apprentice מורגן לה פיי 2011 Will האחות כרמל 2012 Jail Caesar גם מפיקה 2013 תור: העולם האפל Thor: The Dark World אייר 2015 שינגטסו Shingetsu אישה גם מפיקה 2017 נסיך חג המולד A Christmas Prince המלכה הלנה סרט של נטפליקס 2018 נסיך חג המולד: החתונה המלכותית A Christmas Prince: The Royal Wedding המלכה הלנה סרט של נטפליקס 2019 נסיך חג המולד: התינוק המלכותי A Christmas Prince: The Royal baby המלכה הלנה סרט של נטפליקס 2020 גרטל & הנזל Gretel & Hansel המכשפה הולדה מפרץ הדממה The Bay of Silence ויויאן פאליסר 2021 She Will ורוניקה גאנט 2022 המנסרים מטקסס Texas Chainsaw Massacre גברת מאקTBALioness

טלוויזיה
 שנה שם שם באנגלית תפקיד הערות 1980 BBC2 Playhouse בפרק "The Happy Autumn Fields" 1980 בין שתי ערים A Tale of Two Cities לוסי מנט סרט טלוויזיה 1980 המקצוענים The Professionals דיאנה מולנר בפרק "Operation Susie" 1983 Arms and the Man ראינה סרט טלוויזיה 1984 אליס איילנד Ellis Island ברידג'ט או'דונל מיני-סדרה 1985 Wallenberg: A Hero's Story הברונית ליסל קמני סרט טלוויזיה 1985 רצח במשיכת קולמוס Murder, She Wrote ניטה קוקרן בפרק "Murder in the Afternoon" 1986 Dream West ג'סי בנטון פרמונט מיני-סדרה 1986 Second Serve גוון סרט טלוויזיה 1988 בג'ה אוקלהומה Baja Oklahoma פטסי קליין סרט טלוויזיה 1990 מקס והלן Max and Helen הלן וייס סרט טלוויזיה 1991 שושלת שטראוס Strauss Dynasty אולגה מיני-סדרה 1991 The Hidden Room ג'ניפר בפרק "Dream Child" 1991 L'Amérique en otage פרוונה לימברט סרט טלוויזיה 1992 Ladykiller מי פקארד סרט טלוויזיה 1992 בוורלי הילס 90210 Beverly Hills, 90210 אן בריספורד בפרק "Wild Horses" 1993 Judgment Day: The John List Story ג'ין סיפרט סרט טלוויזיה 1993 Double Deception פמלה ספארו סרט טלוויזיה 1993 Jack Reed: Badge of Honor ג'ואן אנטול סרט טלוויזיה 1993האדום והשחור Scarlet and Black מאדאם דה רנאל מיני-סדרה 1994 Sharpe's Honour המרקיזה סרט טלוויזיה 1995 יוסף Joseph רחל סרט טלוויזיה 1995 Donor Unknown אליס סטילמן סרט טלוויזיה 1995 Devil's Advocate אלסנדרה לקטלי סרט טלוויזיה 1996מתחבאים באמריקה Hidden in America די סרט טלוויזיה 1997 Indefensible: The Truth About Edward Brannigan רבקה דאלי סרט טלוויזיה 1998 Close Relations לואיז מיני-סדרה 1998 Welcome to Paradox אאורה מנדוזה בפרק "Acute Triangle" 1999 Deep in My Heart אנאלליז יורגנסון סרט טלוויזיה 1999 בקר Becker ד"ר סנדרה ראש בפרק "Activate Your Choices" 1999 In the Company of Spies שרה גולד סרט טלוויזיה 2001 אטילה Attila גאלא פלקידיה מיני-סדרה 2001 מסע בין כוכבים: וויאג'ר Star Trek: Voyager מלכת הבורג בפרק "Endgame" 2002 עמוק באדמה Six Feet Under אלמה בפרקים "Out, Out, Brief Candle" ו-"The Plan" 2002 דינוטופיה Dinotopia רוזמרי וולדו מיני-סדרה 2003 ילדי חולית Children of Dune ליידי ג'סיקה מיני-סדרה 2003 The Death and Life of Nancy Eaton סנאבי איטון סרט טלוויזיה 2004 The Mystery of Natalie Wood מריה גורדין סרט טלוויזיה 2003, 2004 Threat Matrix סנטור לילי רנדולף בפרק "Flipping" ו-"19 Seconds" 2005 Dynasty: The Making of a Guilty Pleasure ג'ואן קולינס סרט טלוויזיה 2005 דדווד Deadwood מאדי סדרת טלוויזיה (5 פרקים) 2006 חוק וסדר: כוונה פלילית Law & Order: Criminal Intent ג'יליאן בות' בפרק "Dramma Giocoso" 2006 קו היופי The Line of Beauty רייצ'ל פדן מיני-סדרה 2006 ה-4400 The 4400 שרה בפרק "Gone" 2007 הטיית לב Persuasion ליידי ראסל סרט טלוויזיה 2007 Heroes and Villains לטיציה בפרק "נפוליאון" 2008 כסף, דארלינג Dirty Sexy Money השופטת אלכסיס ויית' בפרק "The Family Lawyer" 2009 רציחות במידסומר Midsomer Murders ג'ני פרייזר בפרק "Secrets and Spies" 2011 להעיר את המתים Waking the Dead קארן הרדינג בפרק "Care" 2011עמוד שמונה Page Eight אמה בארון סרט טלוויזיה 2011 ספוקס Spooks אלנה גאווריק סדרת טלוויזיה (6 פרקים) 2014 הרודן Tyrant אמירה אל פאיד 2014 NCIS NCIS מרגרט קלארק בפרק "So It Goes" 2015 The Syndicate ליידי הייזלווד 2015 שותפים לפשע Partners in Crime ריטה ונדמייר 2019-2016 The OA ננסי ג'ונסון9 פרקים 2019 קרניבל רואו Carnival Row הרוספקס סדרת טלוויזיה 2020 רצח אופי The Alienist אליזבת' ראדי סטאנטון סדרת טלוויזיה (2 פרקים) 2021 מסע בין כוכבים: סיפונים תחתונים Star Trek: Lower Decks מלכת הבורג בפרק "אני, אקסקריטוס" 2023 Son of a Critch מיליסנט הרן פרק: "Old Friends, New Friends"

קישורים חיצוניים

 אליס קריגה באתר TCM Movie Database
 אליס קריגה באתר Who's Who דרום אפריקה

הערות שוליים

קטגוריה:שחקניות קולנוע וטלוויזיה דרום אפריקאיות
קטגוריה:מפיקות קולנוע דרום אפריקאיות
קטגוריה:אישים זוכי פרס אוליבייה
קטגוריה:חברי הלהקה השייקספירית המלכותית
קטגוריה:זוכות פרס סאטורן לשחקנית משנה בקולנוע
קטגוריה:דרום אפריקאים שנולדו ב-1954